Olivér Halassy

Olivér Halassy (ent. Haltmayer, 31. heinäkuuta 1909 Újpest – 10. syyskuuta 1946 Budapest) oli unkarilainen vesipalloilija ja uimari. Hän edusti vesipallossa Újpesti Torna Egylet -seuraa.http://www.sports-reference.com/olympics/athletes/ha/oliver-halassy-1.html 

Halassy saavutti hopeaa vesipallosta vuoden 1928 kesäolympialaisista Amsterdamista. Tuolloin hänen nimensä oli vielä Olivér Haltmayer.Vuoden 1932 kesäolympialaisissa Los Angelesissa hän juhli kultaa jo nimellä Halassy. Toisen olympiakultansa Unkarin kanssa Halassy saavutti vuoden 1936 kesäolympialaisista Berliinistä. EM-kilpailuista Halassy saavutti kolme kultamitalia. 

Uinnissa Halassy oli myös varsin menestynyt. Hän saavutti pitkän radan EM-kultaa 1 500 metriltä vuoden 1931 EM-kilpailuista Pariisista, kaupungista, jossa hän juhli samana vuonna myös vesipallon EM-kultaa.

Halassyn vasen jalka oli amputoitu hieman polven alapuolelta, sillä hän jäi yhdeksänvuotiaana raitiovaunun alle.Erola, Lasse: Olympialaisten outoja tapauksia. Paasilinna 2014, s. 205 Uransa jälkeen Halassy ryhtyi Budapestin kaupungintalon tilintarkastajaksi. Hän kuoli vuonna 1946 37-vuotiaana neuvostoliittolaisen sotilaan ammuttua hänet vahingossa hänen kotinsa lähellä.

 Lähteet 

Luokka:Unkarilaiset vesipalloilijat
Luokka:Unkarilaiset olympiavoittajat
Luokka:Unkarilaiset uimarit
Luokka:Vuonna 1909 syntyneet
Luokka:Vuonna 1946 kuolleet